Første indtryk af køreskolen var sekretæren, Christina, der leverer en fantastisk service, og som har styr på alt det praktiske ☺️Det kommer du til at blive glad for, når du opdager, at Jacob har for travlt til at tage sig af eleverne...BIL OG MC-TEORI:Jacob er både ejer af køreskolen og kørelærer, og det kan mærkes, at han mangler hænder.Hvis du tager kørekort til bil, vil jeg IKKE anbefale dig denne skole, for teoritimerne henvender sig kun til MC-elever, selvom de siger, at det er til begge.Jacob startede teoritimerne med at sige "I har jo allesammen B-kørekort, så jeg vil ikke gå for meget i dybden med det, for det er det samme til MC", og sådan fortsatte det, selvom der faktisk sad et par stykker, der var ved at tage B-kortet.MANØVREBANE:På manøvrebanen fik vi lige at vide, hvordan man startede, bremsede og skiftede gear på MC'en, og resten af timerne kørte vi bare selv rundt uden at få én eneste instruktion eller kommentar til forbedring.Jacob sad inde i sit rum og havde travlt med at tale i telefon for at booke køreprøver til andre elever, og han kom kun ud til os, de første par gange vi væltede MC'en, så vi også kunne lære at rejse den.GADEKØRSEL:Når man skal på gaden første gang, er Jacob faktisk enormt god, for mange er nervøse, og han får med sin charme folk til at slappe mere af.Den anden kørelærer kritiserede dog Jacob for, at vi kom på motorvej, før vi måtte det ifølge lektionsplanen, og at vi til gengæld ikke lærte at lave vendninger.Den anden kørelærer uddybede, at det var, fordi det var vigtigt at lære det basale men svære (vendinger) først, inden han tog os ud i noget, der kunne være farligt (motorvej).Kvaliteten af køretimerne svingede dog de efterfølgende gange.Hvis Jacob var stresset ved timens start, råbte han og skældte ud, hvis man kom til at vælte på cyklen i løbet af timen, selvom man jo ikke vælter med vilje og bare er ved at lære det.Når han havde en god dag, var han venlig og smilende.TEKNIKBANE OG AFSLUTNING:I slutningen af forløbet gik det helt ned ad bakke, for Jacob fokuserer mere på at tjene penge ved at tage flere elever ind, end at ansætte kørelærere nok.Det betød ventetid på køretimer, teknikbane og køreprøve.For mig gik der op til halvanden måned inden teknikbanen, hvor jeg slet ikke fik kørt, hvilket er lang tid, når man ikke har erfaring.Jacob påstod, at ventetiden skyldtes, at teknikbanen og prøverne var fuldt booket, men når man var fræk at tage kontakt til andre køreskoler, kunne de booke en tid til en hurtigt mod et ekstra gebyr, fordi man ikke var deres elev.Jacob kom dog endelig med en tid til banen, hvor vi var ca. 10 elever og én kørelærer.Det betød, at vi i stor grad blev overladt til os selv, efter øvelserne var blevet introduceret, fordi han ikke havde tid til at være der for alle.Man lærer ikke meget af ikke at få feedback på sin kørsel.KØREPRØVE:Køreprøven var der også ventetid på, men heldigvis var jeg ikke en af dem, der havde ventet to måneder, siden jeg sidst havde kørt.Mange elever skulle op samme dag og samme tid; nogen i Nyborg og nogen i KBH.Den anden kørelærer var stoppet et par måneder inden, og Jacob kunne jo kun tage med det ene hold, så det andet hold måtte tage til køreprøve uden sin kørelærer.GENERELT:- Jacob er ikke til at få fat på, så du skal være heldig, at han tilfældigvis også vil dig noget og derfor selv ringer til dig.- Du kan risikere på dagen at få ændret køretimerne, fordi Jacob igen er kommet til at dobbeltbooke sig.- Det var svært at bevare respekten for en kørelærer, der sladrer så meget. Hvorfor skulle jeg vide, hvor dårlige andre elever er, og hvilke problemer han havde med den anden kørelærer? Hvordan talte han mon så om mig, når jeg ikke lyttede?- Sørg for selv at have en forståelse for forløbet, for når Jacob så har for travlt til at hjælpe og glemmer dit personlige forløb, kan du hjælpe dig selv og fx gå til Christina for at få booket teoriprøve.- Hvis Jacob lover dig noget (fx at sms'e dagen inden en vigtig dato som fx køreprøve, eller at medbringe tøj til dig til teknikbanen) så kontakt ham selv dagen inden, for han glemmer det, og du må ikke køre i almindeligt tøj og sko, og pludselig går tiden med at finde en løsning.- Egentlig er Jacob langt hen ad vejen en rigtig flink mand, der elsker MC. Hans stress ødelægger bare meget. Det er synd, for hvis han havde færre elever eller flere lærere, har skolen potentiale til at blive rigtig god.